Sneeufoto's: Bibberweer vir die naweek voorspel | Maroela Media
Sneeufoto's: Bibberweer vir die naweek voorspel
Ligte sneeu naby Graaff-Reinet in die Oos-Kaap. Foto: Jason du Preez/Snow Report SA
Die koudste naweek tot dusver vanjaar lê vir Suid-Afrikaners voor met sneeu wat reeds op plekke in die Oos-Kaap aangemeld is.
Ndavhi Maliage, weervoorspeller by die Suid-Afrikaanse Weerdiens, het Vrydag aan Maroela Media gesê dat 'n koue naweek oor die hele land verwag word met 'n 60% kans vir reën en donderbuie in gedeeltes van die Vrystaat en Noordwes. Maliage het bevestig dat sneeu naby Graaff-Reinet en die Wapadsbergpas aangemeld is, maar het gesê dat temperature in hierdie gebiede na verwagting oor die naweek sal styg. Geen verdere sneeu word dus verwag nie.
Maliage het gesê dat die noordelike en noordoostelike gedeeltes van die land koue weerstoestande kan verwag. Die ergste kouefront sal egter tussen Sondag en Maandag in die suidwestelike dele van die Wes-Kaap waargeneem word.
"Dit is die koudste naweek tot dusver vanjaar en ons kan nou sien dat die winter werklik hier is. Die weerdiens sal voortgaan om die koue toestande en veral sneeu-aanmeldings te monitor," het sy gesê.
Sneeu by die Asantesana Wildreservaat in die Oos-Kaap. Foto: Snow Report SA
Kleinseun sit lewenslank ná hy ouma verkrag
12 vas vir plundering in Jhb
Ek is die jaar reg vir die winter en kragonderbrekings hulle kan maar kom.Kole stofie ingebou in die kombuis en hout het ek volop.
Toe ons nog kinders was het ons gedurende die winter in die Vrystaat in die kombuis gekuier, die kool stoof het die vertrek altyd warm gehou en daar was altyd moer koffie op die stoof.
Daar behoort woonkwartiere, bedoel vir lyfwagte wat ander woonplek het, beskikbaar te wees op Nkandla met elektriese verwarmers. Tien dae gelede is hier by ons langs die Vaaldam in die munisipale kantore al koud gekry en werk die verwarmers vir 'n vale. Vandag in Vereeniging is verskeie strate se ligte helder oordag aan en daar is geen aanduiding dat iemand daaraan werk.